Kozel měł mandat přewzać
Budyšin. Krajne dźěłowe zjednoćenstwo Serbska lěwica Hajkej Kozelej poruča, móžny mandat Sakskeho krajneho sejma jako naslědnik přiwzać. Na wčerawšim wuradźowanju Serbskeje lěwicy w Budyšinje přesahowachu podpěrace aspekty porno haćacym. Naslědny mandat budźe móžny, wuzwola-li zapósłanču Annekathrin Klepsch za kulturnu měšćanostku Drježdźan a złoži-li wona na to swój mandat w krajnym sejmje.
Přichod brunicy njewěsty
Praha. Čěski industrijowy minister Jan Mládek je na wopyće sewjeročěskeju městow Litvínov a Horní Jiřetín zdźělił, zo rozsud wo dalewjedźenju tamnišeje brunicoweje jamy wo pjeć lět wotstorči. Při tej składnosći wón zdobom dwělowaše, hač budźe brunica potom hišće w samsnej měrje trěbna kaž dźensa.
Dorost pobrachuje
ces_Latn szl_Latn ces_Latn szl_Latn szl_Latn